Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkeztutako galdera, emakumeen aurkako indarkeriaren kontra jarduteko apirilaren 10eko 14/2015 Legearen 79. artikulua betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Nuria Medina Santos andreak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Emakumeen kontrako indarkeriari aurre egiteko apirilaren 10eko 14/2015 Foru Legearen 79. artikuluak ezartzen duenez, legea indarrean sartu zenetik lau urteko epean bertan ezarritako neurrien ebaluazio bat egin behar da.

Legeak ezarritako betebehar hori ikusita,

Lehendakaritzako, Berdintasuneko, Funtzio Publikoko eta Barneko Departamentuak zer aurreikuspen darabil 14/2015 Foru Legearen 79. artikulua betetzeko?

Iruñean, 2019ko irailaren 19an

Foru parlamentaria: Nuria Medina Santos